Leivän matka pellolta pöytään | Suomi-koulu Pariisi
« Opettaja-lehdessä Suomi-koulun Kissanpoikien opettaja Elvi
Pääsiäisen askartelukuvia »
Leivän matka pellolta pöytään
maaliskuu 28, 2010 Suomi-koululla vietettiin Leipä-teemakertaa ja tutustuttiin leivän matkaan pellolta ruokapöytiimme. Katselimme siemeniä, juuria ja ohran oraita. Haistelimme multaa ja tunnustelimme sitä sormissamme. Istutimme jokaiselle tapahtumaan osallistuneelle Kissanpojalle, Oravalle ja Ilvekselle oman raiheinäkokoisen ohrapellon. Kasvun ihmettä odotellessamme maistelimme sekä vehnä- että ruisleipää, opettelimme tunnistamaan kauran, ohran, rukiin ja vehnän toisistaan sekä pohdimme, että mihin eri viljoja käytetään. Kaurapuuro, ruisleipä, ohrarieska ja vehnäpulla olivat lähes jokaiselle tuttuja.
Välitunnin jälkeen oppilaat jakaantuivat luokittain eri rasteille: Elvi piti leivontarastia, Päivi ohran istutusta ja Ulla kertoi leivänmatkasta ja perehdytti leipäsanastoon. Kissanpojat askartelivat lehdistä leikkaamistaan kuvista ”leipäkorin” ja isommat harjoittelivat kirjoittamaan sanoja. Onneksi sää suosi ja saimme tehdä istutushommat koulun avaralla takapihalla.
Kotiinlähtiessä oli kuhinaa ja vilskettä, kun oppilaiden piti muistaa ottaa mukaansa kotiinviemisiksi annetut taikinapussit ja raiheinäkylvökset. Illan mittaan nettivastaavamme Pia laittoi vielä sämpylänpaisto-ohjeet tulemaan niitä kaipailleille.
Kategoria(t): Suomi-Koulu | One comment
[…] ja leivän matkojen jälkeen tänä vuonna Munamiehen suuren suosion innoittamana tutustumme kananmunan […]
Kananmunan matka kanalasta kakkuun « Suomi-koulu Pariisi
huhtikuu 6, 2011 at 10:06 pm	Vastaus	Vastaa Peruuta vastaus	Kirjoita kommenttisi tähän...